รถไฟฟ้าใต้ดินให้ผู้สูงอายุขึ้นฟรีช่วงสงกรานต์
รถไฟฟ้าใต้ดิน จัดกิจกรรมวันผู้สูงอายุในช่วงสงกรานต์ ให้ผู้มีอายุ 60 ปีขึ้นไปขึ้นฟรี 13-15 เม.ย.นี้
5 เม.ย. 2553

รถไฟฟ้าใต้ดิน จัดกิจกรรมวันผู้สูงอายุในช่วงสงกรานต์ ให้ผู้มีอายุ 60 ปีขึ้นไปขึ้นฟรี 13-15 เม.ย.นี้
บริษัท รถไฟฟ้ากรุงเทพ จำกัด (มหาชน) หรือ BMCL ผู้ให้บริการรถไฟฟ้า MRT ขอเชิญท่านผู้โดยสารรถไฟฟ้า MRT ที่มีอายุ 60 ปีขึ้นไป โดยสารรถไฟฟ้า MRT ฟรี!!  ในช่วงเทศกาลสงกรานต์ ตั้งแต่วันที่ 13 - 15 เมษายน 2553 เพียงแสดงตนพร้อมบัตรประชาชนที่ห้องออกบัตรโดยสาร
นอกจากนี้ ผู้โดยสารทุกท่านยังสามารถร่วมกิจกรรมสรงน้ำพระพุทธรูป เพื่อความเป็นสิริมงคลในโอกาสวันขึ้นปีใหม่ของไทย หรือเทศกาลสงกรานต์ ปี 2553 ณ สถานีหัวลำโพง สถานีสีลม สถานีสุขุมวิท สถานีพระราม 9 สถานีศูนย์วัฒนธรรมฯ สถานีลาดพร้าว สถานีพหลโยธิน สถานีสวนจตุจักร และสถานีบางซื่อ ได้ตั้งแต่วันที่ 10 - 15 เมษายน 53 เวลา 09.00 - 19.00 น.